นายกรัฐมนตรีกล่าวว่า ส่วนโยบายรัฐบาลก็มีความชัดเจน ในแนวทางปฏิบัติก็ให้ไปตรวจสอบดู ผิดก็ลงโทษ ยืนยันเจตนาบริสุทธิ์ในการทำงานเพื่อประเทศชาติ ส่วนตัวรู้ตัวดีว่าเข้ามาเป็นรัฐบาลทหาร ไม่ได้มาจากการเลือกตั้ง แต่หากไม่เข้ามาก็ไม่รู้ว่าจะแก้ปัญหาต่างๆได้อย่างไร หากย้อนกลับไปได้ก็ไม่อยากเข้ามา หากไม่เข้ามา วันนี้จะยังเกิดสงครามกลางเมืองหรือไม่ ขณะที่ต่างประเทศเชิญมาหลายประเทศก็ไป แม้ไม่ได้ไปแบบเป็นทางการแต่ก็ได้พูดคุยกับทุกประเทศ เพราะกฎหมายเขียนไว้แบบนั้น แต่เรื่องกฎหมายเป็นส่วนหนึ่งของแต่ละประเทศ โดยความรู้สึกส่วนตัวแต่ละประเทศไม่มีอะไรกับตน ทั้งนี้ นายกรัฐมนตรียืนยันว่าไม่อายใครกับสถานะตนในปัจจุบันเพราะว่ามาทำความดี แต่ถึงทำดีก็โดน ทำไม่ดีก็โดน